open-index/open-wikipedia-markdown huggingface dataset:
রাশিয়ার ভূগোল

রাশিয়া পৃথিবীর বৃহত্তম দেশ, যা  এরও বেশি জায়গা জুড়ে বিস্তৃত এবং পৃথিবীর বাসযোগ্য ভূমির আট ভাগের এক ভাগেরও বেশি ভূমি নিয়ে গঠিত। রাশিয়া এগারোটি সময় অঞ্চল জুড়ে বিস্তৃত এবং বিশ্বের যেকোনো দেশের মধ্যে সর্বাধিক সীমানা বহুল রাষ্ট্র এটি, যার রয়েছে ষোলটি সার্বভৌম রাষ্ট্রের সাথে সীমান্ত এলাকা।

রাশিয়া একটি আন্তমহাদেশীয় রাষ্ট্র যা ইউরোপ এবং এশিয়া উভয় মহাদেশে বিস্তৃত। এটি ইউরেশিয়ার উত্তরাঞ্চলীয় কোণ জুড়ে বিস্তৃত এবং এর উপকূল রেখা বিশ্বের চতুর্থ-দীর্ঘতম, যার দৈর্ঘ্য । কানাডার পাশাপাশি রাশিয়া বিশ্বের দুটি দেশের একটি যার সাথে তিনটি মহাসাগরের উপকূল রয়েছে এবং এর ফলে এর সাথে তেরোটি প্রান্তিক সমুদ্রের সাথে সংযোগ রয়েছে। এটি ৪১° উত্তর অক্ষাংশ হতে ৮২° উত্তর অক্ষাংশের এবং , এবং ১৯° পূর্ব দ্রাঘিমা হতে ১৬৯° পশ্চিম দ্রাঘিমা পর্যন্ত বিস্তৃত এবং ওশেনিয়া, ইউরোপ এবং অ্যান্টার্কটিকা - এই তিনটি মহাদেশের চেয়েও আকারে বড়; প্লুটোর সমান পৃষ্ঠভূমি দ্বারা গঠিত।

## মানবিক ভূগোল

২০১০ সালের আদমশুমারি অনুসারে রাশিয়ার জনসংখ্যা ছিল ১৪২.৮ মিলিয়ন, যা ২০১১ সালে ক্রিমিয়া দখলের পর ২০২১ সালের মধ্যে বেড়ে দাঁড়িয়েছে ১৪৬.২ মিলিয়নে। এটি ইউরোপের সবচেয়ে জনবহুল দেশ এবং বিশ্বের নবম সবচেয়ে জনবহুল দেশ; যাতে প্রতি বর্গ কিলোমিটারে ৯ জন অধিবাসীর বাস (প্রতি বর্গ মাইল ২৩ জন)।

### শহুরে এলাকা

File:Business Centre of Moscow 2.jpg|মস্কো, রাশিয়ার রাজধানী এবং বৃহত্তম শহর
File:Spb 06-2017 img01 Spit of Vasilievsky Island.jpg|সেন্ট পিটার্সবার্গ, সাংস্কৃতিক রাজধানী এবং দ্বিতীয় বৃহত্তম শহর
File:E-burg asv2019-05 img46 view from VysotSky.jpg|ইয়েকাতেরিনবুর্গ, দেশের চতুর্থ বৃহত্তম শহর।


## প্রাকৃতিক দূর্যোগ
রাশিয়ার প্রাকৃতিক দূর্যোগের মধ্যে রয়েছে কুরিল দ্বীপপুঞ্জের আগ্নেয়গিরিসমূহের অগ্ন্যুৎপাত এবং কামচাতকা উপদ্বীপে সংগঠিত আগ্নেয়গিরির অগ্ন্যুৎপাত ও ভূমিকম্প।

## প্রশাসনিক এবং আঞ্চলিক বিভাগ
অবস্থার কিছু পরিবর্তনের মাধ্যমে, রাশিয়ান প্রজাতন্ত্রের সোভিয়েত ইউনিয়নের বেশিরভাগ প্রশাসনিক এবং আঞ্চলিক বিভাগ রাশিয়ান ফেডারেশন গঠনে বহাল রাখা হয়েছিল। ২০১৪ সালের হিসাব অনুযায়ী, পঁচাশিটি প্রশাসনিক আঞ্চলিক বিভাগ ( যাদের ফেডারেল বিষয় বলা হয়) ছিল: বাইশটি প্রজাতন্ত্র, নয়টি ক্রাই (অঞ্চল), ছিয়াল্লিশটি ওব্লাস্ট (প্রদেশ), একটি স্বায়ত্তশাসিত ওব্লাস্ট, চারটি স্বায়ত্তশাসিত ওক্রুগ এবং তিনটি ফেডারেল মর্যাদাসম্পন্ন শহর, যথা মস্কো, সেন্ট পিটার্সবার্গ এবং সেভাস্তোপল শহর।

প্রজাতন্ত্রগুলিতে বিভিন্ন ধরণের মানুষ বাস করে, যার মধ্যে রয়েছে উত্তর ইউরোপীয়, তাতার, ককেশাসীয় মানুষ এবং আদিবাসী সাইবেরিয়ানরা । বৃহত্তম ফেডারেল বিষয়গুলি সাইবেরিয়ায় অবস্থিত। পূর্ব-মধ্য সাইবেরিয়ায় অবস্থিত, সাখা প্রজাতন্ত্র (ইয়াকুটিয়া) দেশের বৃহত্তম ফেডারেল বিষয় (এবং বিশ্বের বৃহত্তম দেশীয় উপবিভাগ ), আলাস্কার দ্বিগুণ আকারের। আকারে দ্বিতীয় স্থানে রয়েছে ক্রাসনোয়ার্স্ক ক্রাই, যা সাইবেরিয়ার সাখার পশ্চিমে অবস্থিত। কালিনিনগ্রাদ ওব্লাস্ট, যা রাশিয়ার একটি অসংলগ্ন উপাদান সত্তা, সবচেয়ে ছোট ওব্লাস্ট। এটি একই সাথে  তিনটি ফেডারেল শহর বাদে রাশিয়ার ক্ষুদ্রতম প্রজাতন্ত্র এবং ক্ষুদ্রতম ফেডারেল সত্তা । দুটি সর্বাধিক জনবহুল ফেডারেল বিষয়, মস্কো ওব্লাস্ট (মস্কোর সাথে) এবং ক্রাসনোদার ক্রাই, ইউরোপীয় রাশিয়ায় অবস্থিত।

## টীকা

## তথ্যসূত্র

* 
* 

## বহিঃসংযোগ
মুজাফফারাবাদ টাইগার্স

**মুজাফফরাবাদ টাইগার্স** ()  একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিযোগিতা করে। দলটির অধিনায়ক মোহাম্মদ হাফিজ ও কোচ পাকিস্তানের সাবেক প্রথম শ্রেণীর ক্রিকেটার মোহতাশিম রশিদ। দলটি পাকিস্তান নিয়ন্ত্রিত আজাদ কাশ্মীরের মুজাফফারাবাদকে প্রতিনিধিত্ব করে, যা আজাদ কাশ্মীরের রাজধানী এবং বৃহত্তম শহর।

## ইতিহাস
এটি ২০২১ সালে কাশ্মীর প্রিমিয়ার লীগের উদ্বোধনী সংস্করণের মাধ্যমে চালু হয়। দলটির অধিনায়ক মোহাম্মদ হাফিজ। তারা কেপিএলের প্রথম মৌসুমে ফাইনালে উঠে, এবং রাওয়ালকোট হকসের কাছে হেরে রানার্সআপ হয়।

## তথ্যসূত্র

বিষয়শ্রেণী:পাকিস্তানের ক্রিকেট দল
বিষয়শ্রেণী:কাশ্মীর প্রিমিয়ার লিগ
কাজী আজিজুল মাওলা

**কাজী আজিজুল মাওলা** একজন বাংলাদেশী স্থপতি ও অধ্যাপক। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অধ্যাপক এবং সিলেটে অবস্থিত বেসরকারি বিশ্ববিদ্যালয়, লিডিং ইউনিভার্সিটির সাবেক উপাচার্য।

## শিক্ষাজীবন
আজিজুল মাওলা বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে ১৯৮১ সালে ব্যাচেলর অব আর্কিটেক্টচার ডিগ্রি লাভ করেন। ইন্ডিয়ান ইনস্টিটিউট অব টেকনোলজি (আইআইটি) থেকে ১৯৮৫ সালে তিনি বিল্ড-এনভায়রনমেন্ট বিষয়ে স্নাতক এবং হংকং বিশ্ববিদ্যালয় থেকে ১৯৯০ সালে আরবান ডিজাইন বিষয়ে স্নাতকোত্তর ডিগ্রি অর্জন করেন। তিনি যুক্তরাজ্যের লিভারপুল বিশ্ববিদ্যালয় থেকে ১৯৮৭ সালে আরবান মরফোলজিতে পিএইচডি ডিগ্রি লাভ করেন। সুইডেনের লান্ড বিশ্ববিদ্যালয় থেকে ২০০৮ সালে তিনি আর্ক কনসারভেশন বিষয়ে পোস্ট-ডক্টরাল গবেষণা সম্পন্ন করেন।

## কর্মজীবন
মাওলা ১৯৯১ থেকে ১৯৯৪ সাল পর্যন্ত খুলনা বিশ্ববিদ্যালয়ে সহকারি অধ্যাপক ও ১৯৯৪ থেকে ২০০০ সাল পর্যন্ত খুলনা বিশ্ববিদ্যালয় এবং বাংলাদেশ প্রকৌশল বিশ্ববিদ্যালয়ে সহযোগী অধ্যাপক হিসেবে নিয়োজিত ছিলেন। ২০০১ সালে তিনি বুয়েটের অধ্যাপক হন। এছাড়াও জাপানের ফুকুয়াকার কিউসো বিশ্ববিদ্যালয় ও বেলজিয়ামের ক্যাথোলিক ইউনিভার্সিটি লিওভেন এ অতিথি অধ্যাপক হিসেবে অধ্যাপনার অভিজ্ঞতা রয়েছে তার। কর্মজীবনে অধ্যাপনার পাশাপাশি তিনি খুলনা বিশ্ববিদ্যালয়ের ফ্যাকাল্টি অব সায়েন্স ইঞ্জিনিয়ারিং এন্ড টেকনোলজির ডিন, প্রতিষ্ঠাতা বিভাগীয় সভাপতি, স্টুডেন্ট অ্যাফেয়ার্সের পরিচালক এবং উপাচার্যের ইঞ্জিনিয়ারিং উপদেষ্টা হিসেবে দায়িত্ব পালন করেন। এছাড়া তিনি বুয়েটের স্থাপত্য বিভাগের বিভাগীয় প্রধান হিসেবেও নিয়োজিত ছিলেন।

কাজী আজিজুল মাওলা ২০২১ থেকে ২০২৪ সাল পর্যন্ত সিলেটে অবস্থিত বেসরকারি বিশ্ববিদ্যালয়, লিডিং ইউনিভার্সিটির উপাচার্য হিসেবে দায়িত্ব পালন করেন।

## গবেষণাকর্ম
দেশীয় ও আন্তর্জাতিক জার্নালে তার বহু গবেষণা প্রবন্ধ প্রকাশিত হয়েছে। তিনি দেশ-বিদেশে বিভিন্ন সম্মেলন ও সেমিনারে অংশগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী স্থপতি
বিষয়শ্রেণী:বাংলাদেশী শিক্ষাবিদ
বিষয়শ্রেণী:লিডিং ইউনিভার্সিটির উপাচার্য
বিষয়শ্রেণী:আইআইটি রূড়কির প্রাক্তন শিক্ষার্থী
বিষয়শ্রেণী:হংকং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
২০২১–২২ উয়েফা ইউরোপা কনফারেন্স লিগ

**২০২১–২২ উয়েফা ইউরোপা কনফারেন্স লিগ** হচ্ছে উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার উয়েফা ইউরোপা কনফারেন্স লিগের প্রথম আসর।

এই আসরের ফাইনাল আলবেনিয়ার তিরানার কোম্বেতারে এরিনায়য়ার সেন্ট পিটার্সবার্গের ক্রেস্তভস্কি স্টেডিয়ামে অনুষ্ঠিত হবে। এই আসরের বিজয়ী দল ২০২২–২৩ উয়েফা ইউরোপা লিগের গ্রুপ পর্বের জন্য স্বয়ংক্রিয়ভাবে উত্তীর্ণ হবে (যদি তারা ২০২২–২৩ উয়েফা চ্যাম্পিয়নস লিগের গ্রুপ পর্বের জন্য উত্তীর্ণ হতে ব্যর্থ হয়)।

এই আসরটি ১৯৯৯–২০০০ মৌসুমের পর প্রথম (উক্ত মৌসুমে ১৯৯৮–৯৯ উয়েফা কাপ উইনার্স কাপের শেষ আসর অনুষ্ঠিত হয়েছিল) মৌসুম, যেখানে উয়েফার তিনটি প্রধান ক্লাব প্রতিযোগিতা (উয়েফা চ্যাম্পিয়নস লিগ, উয়েফা ইউরোপা লিগ এবং উয়েফা ইউরোপা কনফারেন্স লিগ) অনুষ্ঠিত হবে।

২০২১ সালের ২৪শে জুন তারিখে উয়েফা সকল উয়েফা ক্লাব প্রতিযোগিতায় অ্যাওয়ে গোল নিয়ম বাতিল করার প্রস্তাব অনুমোদন করেছে, যা ১৯৬৫ সাল থেকে ব্যবহৃত হয়ে আসছিল। অতএব, যদি দুই লেগের পর্বের ম্যাচ সমতায় থাকে অর্থাৎ দুটি দল একই পরিমাণ গোল করে, তবে বিজয়ী প্রতিটি দলের অ্যাওয়ে গোলের সংখ্যা দ্বারা বিজয়ী নির্ধারণ করা হবে না, তবে সর্বদা অতিরিক্ত ৩০ মিনিটের খেলা অনুষ্ঠিত হবে। যদি অতিরিক্ত সময় শেষেও দুটি দল সমতায় থাকে, তবে পেনাল্টি শুট-আউটের মাধ্যমে ম্যাচের বিজয়ী নির্ধারণ করা হবে।

## দল বণ্টন
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০২১–২২ উয়েফা ইউরোপা কনফারেন্স লিগে অংশগ্রহণ করবে (সম্ভাব্য স্পেন এর ব্যতিক্রম, যদিও তাদের একটি দল ইউরোপা লিগের গ্রুপ পর্বে তৃতীয় স্থান অর্জন এবং প্লে-অফ জয়ের মাধ্যমে এখনো অংশ নিতে পারে)। উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল অংশগ্রহণ করবে তা নির্ধারণ করা হবে:
* অ্যাসোসিয়েশন ১–৫ হতে ১টি করে দল খেলার যোগ্যতা অর্জন করবে।
* অ্যাসোসিয়েশন ৬–১৫ এবং ৫১–৫৫ হতে ২টি করে দল খেলার যোগ্যতা অর্জন করবে।
* অ্যাসোসিয়েশন ১৬–৫০ (ব্যতিক্রম লিশটেনস্টাইন) হতে ৩টি করে দল খেলার যোগ্যতা অর্জন করবে।
* লিশটেনস্টাইন হতে ১টি দল খেলার যোগ্যতা অর্জন করবে।
* এছাড়াও, ২০২১–২২ উয়েফা চ্যাম্পিয়নস লিগ থেকে বাদ পড়া ২০টি দল এবং ২০২১–২২ উয়েফা ইউরোপা লিগ থেকে বাদ পড়া ২৬টি দলকে ইউরোপা কনফারেন্স লিগে স্থানান্তরিত হবে।

### অ্যাসোসিয়েশন র‍্যাঙ্কিং
২০২১–২২ উয়েফা ইউরোপা কনফারেন্স লিগের জন্য, ২০২০ সালের উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১৫–১৬ মৌসুম হতে ২০১৯–২০ মৌসুম পর্যন্ত ইউরোপীয় প্রতিযোগিতায় তাদের ফলাফলের ওপর ভিত্তি করে নির্ধারিত।

এই দেশ গুণাঙ্কের দল বরাদ্দ ছাড়াও, নিম্নে উল্লেখিত ক্ষেত্রে অ্যাসোসিয়েশন হতে অতিরিক্ত দলও এই প্রতিযোগিতায় অংশগ্রহণ করতে পারে:
*  – ২০২০–২১ উয়েফা চ্যাম্পিয়নস লিগ হতে আগত দলের অতিরিক্ত স্থান।
*  – ২০২০–২১ উয়েফা ইউরোপা লিগ হতে আগত দলের অতিরিক্ত স্থান।

## তথ্যসূত্র

## বহিঃসংযোগ
*  

বিষয়শ্রেণী:২০২১–২২ উয়েফা ইউরোপা কনফারেন্স লিগ
বিষয়শ্রেণী:২০২১–২২-এ উয়েফা ফুটবল
২০২১–২২
সত্যদেব নারায়ণ আর্য

**সত্যদেব নারায়ন আর্য** ১৯৩৭ সালে ১ জুলাই বিহারের রাজগীরে জন্মগ্রহণ করেন। তিনি বর্তমানে ত্রিপুরার ১৯তম রাজ্যপাল। ৭ জুলাই ২০২১ এ তিনি ত্রিপুরার রাজ্যপাল হিসাবে নিযুক্ত হন। এর পূর্বে তিনি হরিয়ানার ১৬তম রাজ্যপাল ছিলেন।  স্ত্রীর নাম সরস্বতী দেবী। সত্যদেব নারায়ন আর্য বিহারে ভারতীয় জনতা পার্টির এর একজন সক্রিয় নেতা ছিলেন। তিনি ৮ বার বিহারের মন্ত্রী পরিষদের সদস্য ছিলেন। 

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিহারের রাজ্য মন্ত্রিপরিষদের মন্ত্রী
বিষয়শ্রেণী:বিহার বিধানসভার সদস্য ২০১০-২০১৫
বিষয়শ্রেণী:বিহারের ভারতীয় জনতা পার্টির রাজনীতিবিদ
বিষয়শ্রেণী:হরিয়ানার রাজ্যপাল
বিষয়শ্রেণী:ত্রিপুরার রাজ্যপাল
বিষয়শ্রেণী:নালন্দা জেলার ব্যক্তি
বিষয়শ্রেণী:দলিত
রাওয়ালকোট হকস

**রাওয়ালকোট হকস** () একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিযোগিতা করে। তাদের নেতৃত্ব রয়েছেন পাকিস্তানি অলরাউন্ডার শহীদ আফ্রিদি এবং কোচ রয়েছেন আরশাদ খান। দলটি পুঞ্চ জেলার রাজধানী রাওয়ালকোটের প্রতিনিধিত্ব করছে।

## তথ্যসূত্র

বিষয়শ্রেণী:পাকিস্তানের ক্রিকেট দল
বিষয়শ্রেণী:কাশ্মীর প্রিমিয়ার লিগ
ডম্বল

**ডম্বল** হল ভারতের কর্ণাটক রাজ্যের গদাগ জেলার অন্তর্গত একটি গ্রাম। এখানে একটি প্রাচীন বৌদ্ধ ধর্মকেন্দ্র গড়ে উঠেছিল, যেটির অস্তিত্ব অন্তত খ্রিস্টীয় দ্বাদশ শতাব্দী অবধি ছিল। সমুদ্রপৃষ্ঠ থেকে ডম্বলের উচ্চতা ।

## জনপরিসংখ্যান
২০০১ সালের জনগণনার হিসেব অনুযায়ী, ডম্বল গ্রামের ১,৮১৫টি পরিবারে মোট ১০,০৯৫ জন বসবাস করে, যাদের মধ্যে ৫,১৬৬ জন পুরুষ এবং ৪,৯২৯ জন নারী।

## ইতিহাস
মৌর্য ও সাহতবাহন শাসনকালে কর্ণাটক অঞ্চলে বুদ্ধের শিক্ষা প্রসার লাভ করেছিল। ডম্বল গ্রামের আশেপাশেও অনেক বৌদ্ধ স্মারক ছড়িয়ে রয়েছে। ডম্বলে বৌদ্ধ তারা দেবীর একটি মন্দির রয়েছে। সেই মন্দিরে উৎকীর্ণ ১০৯৫ খ্রিস্টাব্দের একটি অভিলেখ থেকে জানা যায় যে, ষোলো জন বণিক তারা দেবীর এই মন্দির ও বৌদ্ধ ভিক্ষুদের জন্য একটি বিহার গড়ে দিয়েছিলেন। হিন্দুধর্মের জনপ্রিয়তা বৃদ্ধির সঙ্গে সঙ্গে বৌদ্ধধর্ম এই ধর্মের সঙ্গে মিশে যেতে থাকে, কিন্তু ডম্বলের বৌদ্ধ কেন্দ্রটি অন্তত দ্বাদশ শতাব্দী পর্যন্ত টিকে ছিল।

## ডোড্ডাবসপ্প মন্দির

এখানে তিনটি হিন্দু মন্দির আছে। তার মধ্যে ডোড্ডাবসপ্প মন্দিরটি পশ্চিম চালুক্য স্থাপত্যশৈলীতে নির্মিত।  এই মন্দিরটি অনেকগুলি সূক্ষ্ম খোদাইচিত্র সম্বলিত।

## তথ্যসূত্র

## বহিঃসংযোগ

* History of Indian Art
* 
* Deccan-herald: Dambal
* Dambal a religious symphony
* Dusty Dambal? Think again!

বিষয়শ্রেণী:কর্ণাটকের বৌদ্ধ ধর্মস্থান
বিষয়শ্রেণী:গদাগ জেলার গ্রাম
বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:গদাগ জেলার ভবন ও স্থাপনা
বিষয়শ্রেণী:কর্ণাটকের বৌদ্ধ মন্দির
বল্লিগাবি

**বল্লিগাবি** হল ভারতের কর্ণাটক রাজ্যের শিবমোগ্গা জেলার শিখরীপুরা তালিকের একটি শহর। অধুনা এটি **বেলগামি** বা **বলগামি** নামে পরিচিত। প্রাচীনকালে এটির নাম ছিল **বলিগ্রাম**, **দক্ষিণ কেদার**, **বল্লিগ্গমি** বা **বল্লিগ্রামী**। ‘দক্ষিণ কেদার’ শব্দের অর্থ দক্ষিণের কেদারনাথ। এখানে অনেক প্রাচীন স্মারক দেখা যায়।

প্রত্নতাত্ত্বিকদের মতে, বল্লিগাবি গড়ে উঠেছিল সাতবাহন-কদম্ব যুগে। এখানকার ‘চতুর্মুখ’ শিবলিঙ্গ সেই যুগের শৈলীতেই নির্মিত। খ্রিস্টীয় চতুর্থ-পঞ্চম শতাব্দীতে কদম্বদের শাসনকালে এই অঞ্চলটি বনবাসী প্রদেশের অন্তর্গত হয়। বল্লিগাবীর কাছে তালগুন্ড অভিলেখ নামে একটি গুরুত্বপূর্ণ কন্নড় অভিলেখ আবিষ্কার করেছে ভারতীয় পুরাতত্ত্ব সর্বেক্ষণ।

## তথ্যসূত্র


## উল্লেখপঞ্জি
* Gerard Foekema, *A Complete Guide To Hoysala Temples*, 1996, Abhinav, 
* Dr. Suryanath U. Kamath, *Concise history of Karnataka*, 2001, MCC, Bangalore (Reprinted 2002)
*  
* 
* 
* 
* 

## বহিঃসংযোগ

* Balligavi, India9.com
* "Vachanas of Akka Mahadevi", Article in *The Hindu*, 16 November 2004
* A unique sculpture of Gandaberunda or berunda from Balligavi: https://www.flickr.com/photos/dunkinjalki/5166151080/
* A side view of the temple: https://www.flickr.com/photos/dunkinjalki/8039562922/

বিষয়শ্রেণী:কর্ণাটকের প্রত্নক্ষেত্র
বিষয়শ্রেণী:শিবমোগ্গা জেলার গ্রাম
মেলুকোট

**মেলুকোটে** হল ভারতের কর্ণাটক রাজ্যের মাণ্ড্য জেলার পাণ্ডবপুরা তালুকে অবস্থিত একটি তীর্থশহর। এই স্থানটি **তিরুনারায়ণপুরম** নামেও পরিচিত। যদুগিরি, যাদবগিরি ও যদুশৈলদীপ পর্বতের উপর কাবেরী নদী উপত্যকার উপরে এই শহরটি অবস্থিত।

মেলুকোটে শহরে চেলুবনারায়ণ স্বামী মন্দির অবস্থিত। এই মন্দিরের মুকুট ও অলংকারের সম্ভারটি বার্ষিক উৎসবের সময় সর্বসমক্ষে আনা হয়। পাহাড়ের চূড়ায় যোগনৃসিংহ মন্দির অবস্থিত। এছাড়াও শহরে আরও কয়েকটি মন্দির ও পুষ্করিণী রয়েছে। এই শহরের অ্যাকাডেমি অফ সংস্কৃত রিসার্চে সহস্রাধিক বৈদিক ও সংস্কৃত পাণ্ডুলিপি রক্ষিত আছে।

দ্বাদশ শতাব্দীর গোড়ার দিকে শ্রীবৈষ্ণব সন্ত রামানুজ বারো বছর মেলুকোটে বাস করেন। সেই কারণে শ্রীবৈষ্ণব সম্প্রদায়ের কাছে স্থানটি খুবই গুরুত্বপূর্ণ।

## তথ্যসূত্র

## বহিঃসংযোগ

*
*Mysore Nature| Melkote Temple Wildlife Sanctuary

বিষয়শ্রেণী:মাণ্ড্য জেলার শহর
বিষয়শ্রেণী:মাণ্ড্য জেলার হিন্দু মন্দির
চুড়িওয়ালা

***চুড়িওয়ালা*** শাহ আলম কিরণ রচিত ও পরিচালিত ২০০১ সালের বাংলাদেশী-ভারতীয় প্রণয়ধর্মী হাস্যরসাত্মক চলচ্চিত্র। যৌথ প্রযোজনার চলচ্চিত্রটি  প্রযোজনা করে ইমপ্রেস টেলিফিল্ম ও গুরুদেব ফিল্মস। এতে শ্রেষ্ঠাংশে অভিনয় করেছেন ফেরদৌস আহমেদ, মধুমিতা, সৌমিত্র চট্টোপাধ্যায়, শম্ভু চট্টোপাধ্যায় ও এটিএম শামসুজ্জামান।

চলচ্চিত্রটি ২০০১ সালের ২৫শে মে বাংলাদেশে মুক্তি পায়। এটি ২৬তম জাতীয় চলচ্চিত্র পুরস্কারে ৩টি বিভাগে, এবং ২৩তম বাচসাস পুরস্কারের দুটি বিভাগে পুরস্কার অর্জন করেন।

## অভিনয়শিল্পীদল
* ফেরদৌস আহমেদ - সুরুজ, একজন যাত্রাভিনেতা
* মধুমিতা - রূপা
* আবুল হায়াত - রূপার বাবা
* মাহিমা - রূপার ভাবী
* সৌমিত্র চট্টোপাধ্যায় - ব্যারিস্টার
* শম্ভু চট্টোপাধ্যায় - উকিল
* প্রবীর মিত্র
* এটিএম শামসুজ্জামান
* খরাজ মুখার্জী
* শুভাশিষ মুখার্জী
* রমেন রায় চৌধুরী
* রাহুল চক্রবর্তী

## সঙ্গীত
চলচ্চিত্রটির সঙ্গীত পরিচালনা করেছেন সত্য সাহা এবং সহযোগী ছিলেন তার পুত্র ইমন সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন কুমার শানু, মিতালী মুখার্জী, অনুরাধা পৌডওয়াল, বাবুল সুপ্রিয়, অলকা ইয়াগনিক, অভিজিৎ ও অনুপমা।

### গানের তালিকা

## মুক্তি
চলচ্চিত্রটি প্রথম ভারতের পশ্চিমবঙ্গের কলকাতায় মুক্তি পায়। সেখানে এটি পূর্ববর্তী পাঁচ বছরের রেকর্ড ভেঙ্গে দেয়। ২০০১ সালের ২৫শে মে এটি বাংলাদেশে মুক্তি পায়।

## পুরস্কার ও মনোনয়ন

 
## তথ্যসূত্র

## গ্রন্থপঞ্জি
* 

## বহিঃসংযোগ

* 
* 

বিষয়শ্রেণী:২০০১-এর চলচ্চিত্র
বিষয়শ্রেণী:২০০১-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:শাহ আলম কিরণ পরিচালিত চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
মুক্তিযুদ্ধের কিশোর ইতিহাস

বাংলাদেশের মুক্তিযুদ্ধ বিষয়ক এই গ্রন্থ সিরিজে শিশু কিশোরদের উপযোগী ভাষায় মুক্তিযুদ্ধের জেলাভিত্তিক ইতিহাস সংকলিত হয়েছে। চৌষট্টি খণ্ডের এই গ্রন্থ সিরিজের প্রতিটিতে সর্বপ্রথম জেলার প্রয়োজনীয় বিবরণ ও প্রাচীন ইতিহাস এবং পর্যায়ক্রমে ব্রিটিশ ও পাকিস্তান আমলে বিভিন্ন আন্দোলনের ঐ জেলা সংশ্লিষ্ট ঘটনাবলীর সাবলীল বর্ণনা রয়েছে। পাকিস্তানের অন্যায় শাসন-শোষণ, মুক্তিযুদ্ধের প্রস্তুতি, প্রতিরোধ, যুদ্ধকালীন সময়ে পাক বাহিনীর ধ্বংসযজ্ঞ, নির্যাতন ও গণহত্যার বিবরণ, মুক্তিযোদ্ধাদের গেরিলা ও সম্মুখ সমর, বধ্যভূমি ও গণকবরের বিবরণ, মুক্তিযোদ্ধাদের তালিকা এতে ঠাই পেয়েছে।

প্রতিটি খণ্ড পৃথক পৃথকভাবে লেখা হয়েছে এবং এগুলো সম্পাদনা করেছেন আমিনুর রহমান সুলতান।

## লেখকদের তালিকা

## তথ্যসূত্র

*রকমারি.কম
*প্রথমা.কম
*অথবা.কম 

বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস
বিষয়শ্রেণী:শিশুসাহিত্য
২০২৩ উয়েফা চ্যাম্পিয়ন্স লিগ ফাইনাল

**২০২৩ উয়েফা চ্যাম্পিয়ন্স লিগ ফাইনাল** হবে ২০২২–২৩ উয়েফা চ্যাম্পিয়ন্স লিগের চূড়ান্ত ম্যাচ, ইউরোপের প্রিমিয়ার ক্লাব ফুটবল টুর্নামেন্টের ৬৮তম মৌসুম এবং ইউরোপিয়ান চ্যাম্পিয়নস ক্লাব হতে উয়েফা চ্যাম্পিয়ন্স লিগে নাম পরিবর্তন করার পর ৩১তম আসর। এই ম্যাচটি ২০২৩ সালের ১০ জুন তুরস্কের ইস্তাম্বুলের আতাতুর্ক অলিম্পিক স্টেডিয়ামে অনুষ্ঠিত হয়। ইংরেজ ক্লাব ম্যানচেস্টার সিটি ইতালিয়ান ক্লাব ইন্টার মিলানকে ১–০ গোলে হারিয়ে ক্লাবের ইতিহাসে প্রথমবারের মতো চ্যাম্পিয়নস লিগ শিরোপা জয় করে।

ফাইনালটি মূলত ইংল্যান্ডের লন্ডনের ওয়েম্বলি স্টেডিয়ামে অনুষ্ঠিত হওয়ার কথা ছিল। কিন্তু, ইউরোপে কোভিড-১৯ মহামারীর কারণে ২০২০ ফাইনাল স্থগিত হয় এবং স্থানান্তর করে পরবর্তীতে ফাইনালের নির্ধারিত হোস্টগুলি এক বছর পিছিয়ে দেওয়া হয়েছিল এবং মিউনিখের আলিয়ানৎস আরেনাকে ২০২৩ ফাইনালের দায়িত্ব দেওয়া হয়েছিল। যখন ২০২১ ফাইনাল অনুষ্ঠিত হয়, যা ইস্তাম্বুলে খেলার কথা ছিল, তুরস্কে কোভিড-১৯ মহামারীর কারণে সেটাও স্থানান্তরিত হতে হয়েছিল, পরবর্তিতে ২০২৩ ফাইনালটি ইস্তাম্বুলকে দেওয়া হয়েছিল এবং মিউনিখ ২০২৫ সালের ফাইনাল আয়োজন করবে।

বিজয়ীরা ২০২৩ উয়েফা সুপার কাপে ২০২২-২৩ উয়েফা ইউরোপা লিগ বিজয়ীদের বিপক্ষে খেলার অধিকার অর্জন।

## মাঠ

আতাতুর্ক অলিম্পিক স্টেডিয়ামে হবে এটি দ্বিতীয় উয়েফা চ্যাম্পিয়নস লিগের ফাইনাল; প্রথমটি ২০০৫ সালে অনুষ্ঠিত হয়েছিল।

### আয়োজক নির্ধারণ

২০২২ এবং ২০২৩ উয়েফা চ্যাম্পিয়ন্স লিগের ফাইনালের মাঠ নির্বাচন করার জন্য উয়েফা কর্তৃক ২২ ফেব্রুয়ারি ২০১৯ সালে একটি উন্মুক্ত নিলাম প্রক্রিয়ার আয়োজন করা হয়। অ্যাসোসিয়েশনকে ২২ মার্চ ২০১৯ তারিখের মধ্যে তাদের আয়োজক হওয়ার ইচ্ছা প্রকাশ এবং ২০১৯ সালের ১ জুলাই তারিখের মধ্যে দলিল জমা দিতে বলা হয়েছিল।

যদিও উয়েফা কর্তৃক বিডিং অ্যাসোসিয়েশনগুলি নিশ্চিত করা হয়নি, জার্মান ফুটবল অ্যাসোসিয়েশন মিউনিখের আলিয়ানৎস আরেনার হয়ে বিড করেছে বলে জানা গেছে, যদি তাদের ২০২১ ফাইনাল না দেওয়া হয়।

আলিয়ানৎস আরেনাকে উয়েফা নির্বাহী কমিটি ২৪ সেপ্টেম্বর ২০১৯ সালে স্লোভেনিয়ার লিউব্লিয়ানায় তাদের বৈঠকের সময় নির্বাচিত করেছিল, যেখানে ২০২১ এবং ২০২৩ উয়েফা চ্যাম্পিয়ন্স লিগ ফাইনালের জন্য আয়োজক নিয়োগ করা হয়েছিল।

১ জুন ২০২০ সালে, উয়েফা নির্বাহী কমিটি ঘোষণা করে যে ২০২০ সালের ফাইনাল স্থগিত ও স্থানান্তরের কারণে মিউনিখ ২০২৩ ফাইনাল আয়োজন করবে। ইস্তাম্বুল থেকে ২০২১ সালের ফাইনাল ফাইনাল স্থানান্তরের কারণে, তারা ২০২৩ ফাইনাল আয়োজন করবে। পরবর্তিতে মিউনিখ ২০২৫ সালের ফাইনাল আয়োজন করবে।

## ম্যাচ

### বিস্তারিত
"স্বাগতিক" দল (প্রশাসনিক উদ্দেশ্যে) কোয়ার্টার ফাইনাল এবং সেমিফাইনাল ড্রয়ের পরে অনুষ্ঠিত অতিরিক্ত ড্র দ্বারা নির্ধারিত হবে।



## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট

বিষয়শ্রেণী:উয়েফা চ্যাম্পিয়নস লিগ ফাইনাল
বিষয়শ্রেণী:২০২২–২৩ উয়েফা চ্যাম্পিয়নস লিগ
বিষয়শ্রেণী:পূর্ব নির্ধারিত ফুটবল প্রতিযোগিতা
বশরী শাহ মসজিদ

**বশরী শাহ মসজিদ** ভারতের কলকাতা শহরের প্রাচীনতম মসজিদ। এই মসজিদটি কলকাতা জেলার চিৎপুর-কাশীপুর অঞ্চলের পঞ্চানন মুখার্জি সড়ক ও শেঠ পুকুর সড়কের মোড়ে অবস্থিত। এটি কলকাতা পৌরসংস্থার ঐতিহ্যবাহী স্থানের তালিকার অন্তর্ভুক্ত।

## ইতিহাস

কলকাতা শহর প্রতিষ্ঠার পূর্বে বশরী শাহ মসজিদের স্থানে একটি পুরনো মসজিদ ছিলো। বর্তমান মসজিদটি জাফির আলী নামক এক ব্যক্তি ১২১৯ হিজরি সনে নির্মাণ করেন। বশরী শাহ নামটি এসেছে মসজিদের পাশে অবস্থিত বশরী শাহের মাজার থেকে। বশরী শাহ একজন পীর ছিলেন। আনুমানিক ১৭৬০ থেকে ১৭৯০ সালের মধ্যে তিনি ইরাকের বসরা শহর থেকে কলকাতায় এসে বসবাস করতে শুরু করেন। কলকাতার হিন্দু ও মুসলিম উভয় সম্প্রদায়ের কাছেই বশরী শাহ জনপ্রিয় ছিলেন। তার মৃত্যুর পর মসজিদের পাশে তার ভক্তরা তার মাজার স্থাপন করে। মসজিদটি অনেক বছর ধরে পরিত্যক্ত ছিলো। পরে কলকাতা পৌরসংস্থা এটিকে তাদের ঐতিহ্যবাহী স্থানের তালিকায় অন্তর্ভুক্ত করে।

## স্থাপত্য এবং বিবরণী
একতলার উপর নির্মিত সুউচ্চ তিন গম্বুজ-বিশিষ্ট এই মসজিদটি মুর্শিদাবাদ ঘরানার মসজিদ স্থাপত্যে নির্মিত। এই মসজিদে তিনটি গম্বুজ ও চারটি মিনার রয়েছে। মসজিদের প্রবেশ পথে তিনটি খিলান কাঠামোর দিকে বিদ্যমান। এর অভ্যন্তরীণ অংশে ফুলবিশিষ্টি পলেস্টারার নকশা দিয়ে সাজানো হয়েছে।

## আরও দেখুন

* কলকাতার মসজিদ

## তথ্যসূত্র

## পাদটীকা

## আরও পড়ুন
* *কলকাতার মন্দির-মসজিদ : স্থাপত্য-অলংকরণ-রূপান্তর*, তারাপদ সাঁতরা, আনন্দ পাবলিশার্শ প্রাইভেট লিমিটেড, কলকাতা, ২০০২

## বহিঃসংযোগ
* 
* মানবিশিষ্ট ঐতিহ্যবাহী স্থানের তালিকা (পিডিএফ) :: কলকাতা পৌরসংস্থা

বিষয়শ্রেণী:কলকাতার মসজিদ
বিষয়শ্রেণী:কলকাতার দর্শনীয় স্থান
বিষয়শ্রেণী:পশ্চিমবঙ্গের মসজিদ
বিষয়শ্রেণী:১৮০৪-এ ভারতে প্রতিষ্ঠিত
বিষয়শ্রেণী:কলকাতার ধর্মীয় ভবন ও স্থাপনা
বিষয়শ্রেণী:ইন্দো-ইসলামি_মসজিদ
অক্ক মহাদেবী

[250px|থাম্ব|জন্মস্থান [উডুতাডি|উডুতাডিতে অক্ক মহাদেবীর মূর্তি]]
**অক্ক মহাদেবী** (কন্নড়: ಅಕ್ಕ ಮಹಾದೇವಿ; আনু. ১১৩০–১১৬০) কন্নড় সাহিত্যের আদি মহিলা কবিদের অন্যতম তথা দ্বাদশ শতাব্দীতে হিন্দুধর্মের লিঙ্গায়েত মতবাদের এক অগ্রণী প্রবক্তা। তাঁর রচিত ৪৩০টি বচন কবিতা (স্বতঃস্ফূর্ত অতিন্দ্রীয়বাদী কবিতা) এবং *মন্ত্রোগোপ্য* ও *যোগনগতৃবিধি* নামে দু’টি ছোটো রচনা পাওয়া যায়, যেগুলি কন্নড় সাহিত্যে তাঁর সর্বাধিক গুরুত্বপূর্ণ সংযোজনা বলে পরিগণিত হয়।

## তথ্যসূত্র

## বহিঃসংযোগ

* "Songs of Shiva Akka Mahadevi"  translated by Vinaya Chaitanya

বিষয়শ্রেণী:লিঙ্গায়েত ধর্ম
বিষয়শ্রেণী:কর্ণাটকের ইতিহাস
বিষয়শ্রেণী:লিঙ্গায়েত কবি
বিষয়শ্রেণী:কন্নড় কবি
বিষয়শ্রেণী:ভারতীয় নারী কবি
বিষয়শ্রেণী:ভারতীয় নারী দার্শনিক
বিষয়শ্রেণী:ভক্তি আন্দোলন
বিষয়শ্রেণী:হিন্দু নারী ধর্মগুরু
বিষয়শ্রেণী:লিঙ্গায়েত সন্ত
বিষয়শ্রেণী:১২শ শতাব্দীর ভারতীয় নারী
বিষয়শ্রেণী:১২শ শতাব্দীর ভারতীয় কবি
বিষয়শ্রেণী:১২শ শতাব্দীর ভারতীয় লেখক
বিষয়শ্রেণী:কন্নড় ব্যক্তি
বিষয়শ্রেণী:১২শ শতাব্দীর লেখক
বিষয়শ্রেণী:১২শ শতাব্দীতে জন্ম
বিষয়শ্রেণী:১২শ শতাব্দীতে মৃত্যু
বিষয়শ্রেণী:কর্ণাটকের লেখিকা
বিষয়শ্রেণী:কন্নড় ভাষার লেখক
বিষয়শ্রেণী:প্রাচীন এশীয় লেখিকা
বিষয়শ্রেণী:প্রাচীন ভারতীয় লেখক
বিষয়শ্রেণী:কর্ণাটকের পণ্ডিত
বিষয়শ্রেণী:১২শ শতাব্দীর লেখিকা
কেদারেশ্বর মন্দির, বল্লিগাবি

**কেদারেশ্বর মন্দির** হল ভারতের কর্ণাটক রাজ্যের শিবমোগ্গা জেলার শিকারীপুরার কাছে অবস্থিত বল্লিবাবির একটি শিব মন্দির। খ্রিস্টীয় একাদশ-দ্বাদশ শতাব্দীতে পশ্চিম চালুক্য শাসনকালে বল্লিগাবি ছিল একটি শিক্ষাকেন্দ্র। মধ্যযুগীয় অভিলেখগুলিতে এটিকে ‘অনাদি রাজধানী’ (প্রাচীন রাজধানী) বলে উল্লেখ করা হয়েছে। শিল্প ইতিহাসবিদ অ্যাডাম হার্ডি কেদারেশ্বর মন্দিরটির নির্মাণশৈলিকে পরবর্তী চালুক্য শৈলীর “মূলধারার নয় অথচ মূলধারার তুলনামূলক কাছের ধারা” বলে উল্লেখ করেন। তিনি মন্দিরটিকে একাদশ শতাব্দীর শেষভাগের নির্মাণ বলে উল্লেখ করেন। অভিলেখের প্রমাণ থেকে জানা যায়, মন্দিরটি নির্মিত হয়েছিল ১১৩১ খ্রিস্টাব্দে। সেই সময় এই অঞ্চল শাসন করত হৈসলরা। মন্দিরটি তৈরি হয়েছিল সোপস্টোনে। ভারতীয় পুরাতত্ত্ব সর্বেক্ষণ মন্দিরটিকে হৈসল স্থাপত্যের নিদর্শন হিসেবে চিহ্নিত করেছে। সেই যুগে শাসক হৈসল পরিবার ছিল পশ্চিম চালুক্য সাম্রাজ্যের এক শক্তিশালী সামন্ত শাসক। রাজা বিষ্ণুবর্ধনের (১১০৮-১১৫১ খ্রিস্টাব্দ) শাসনকালেই হৈসলরা ক্রমশ স্বাধীনতা অর্জন করতে থাকে। বর্তমানে ভারতীয় পুরাতত্ত্ব সর্বেক্ষণ মন্দিরটিকে জাতীয় গুরুত্বসম্পন্ন স্মারক হিসেবে রক্ষণাবেক্ষণ করে।

## তথ্যসূত্র

## উল্লেখপঞ্জি

*
*Adam Hardy, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, Abhinav, 1995 .
*
*
*
*Gerard Foekema, A Complete Guide to Hoysala Temples, Abhinav, 1996 

বিষয়শ্রেণী:শিবমোগ্গা জেলার হিন্দু মন্দির
বিষয়শ্রেণী:কর্ণাটকের শিব মন্দির
বিষয়শ্রেণী:বিষ্ণু মন্দির
ভেজা বিড়াল

***ভেজা বিড়াল*** শহীদুল ইসলাম খোকন রচিত, প্রযোজিত ও পরিচালিত ২০০১ সালের বাংলাদেশী মারপিটধর্মী নাট্য চলচ্চিত্র। এতে শ্রেষ্ঠাংশে অভিনয় করেছেন মান্না, মৌসুমী, সিমলা, ও রাজীব।

চলচ্চিত্রটি ২০০১ সালের ১৮ই মে মুক্তি পায় এবং ব্যবসাসফল হয়। এই চলচ্চিত্রে অভিনয়ের জন্য মৌসুমী ও রাজীব ২৩তম বাচসাস পুরস্কারে যথাক্রমে শ্রেষ্ঠ অভিনেত্রী ও শ্রেষ্ঠ খল অভিনেতার পুরস্কার অর্জন করেন।

## অভিনয়শিল্পীদল
* মান্না
* মৌসুমী
* সিমলা
* রাজীব
* খলিল
* আনোয়ারা
* এটিএম শামসুজ্জামান
* রাশেদা চৌধুরী
* সাংকো পাঞ্জা
* নাগমা
* জাহানারা ভূইয়া
* আমিন খান

## সঙ্গীত
চলচ্চিত্রটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী ও মিল্টন খন্দকার। গানে কণ্ঠ দিয়েছেন সৈয়দ আব্দুল হাদী, এন্ড্রু কিশোর, ডলি সায়ন্তনী ও আসমা দেবযানী।

### পুরস্কার ও মনোনয়ন

 
## তথ্যসূত্র

## গ্রন্থপঞ্জি
* 

## বহিঃসংযোগ

* 

বিষয়শ্রেণী:২০০১-এর চলচ্চিত্র
বিষয়শ্রেণী:২০০১-এর মারপিটধর্মী নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী নাট্য চলচ্চিত্র
বিষয়শ্রেণী:শহীদুল ইসলাম খোকন পরিচালিত চলচ্চিত্র
বিষয়শ্রেণী:শহীদুল ইসলাম খোকনের চিত্রনাট্য সংবলিত চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিচ্ছু বাহিনী

***বিচ্ছু বাহিনী*** মাসুম পারভেজ রুবেল প্রযোজিত ও পরিচালিত ২০০১ সালের বাংলাদেশী মারপিটধর্মী চলচ্চিত্র। আবদুল্লাহ জহির বাবুর লেখা কাহিনী থেকে চলচ্চিত্রটির চিত্রনাট্য লিখেছেন রুবেল। এতে শ্রেষ্ঠাংশে অভিনয় করেছেন রুবেল, সিনা, শিবানী ও হুমায়ূন ফরীদি। চলচ্চিত্রটিতে একজন কুংফু শিক্ষকের তার শিষ্যদের নিয়ে তার পিতৃহত্যা প্রতিশোধ নেওয়া এবং সমাজে ঘটে যাওয়া অন্যায় প্রতিহত করার চিত্র প্রতিফলিত হয়।

চলচ্চিত্রটি ২০০১ সালের ২৬শে আগস্ট মুক্তি পায়। এটি সে বছরের দ্বিতীয় সর্বোচ্চ ব্যবসাসফল চলচ্চিত্র। শোভন, শিপু, শান্তনু, টুইঙ্কেল, রিনি ও রাজিব এই চলচ্চিত্রে অভিনয়ের জন্য ২৬তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কার অর্জন করেন।

## অভিনয়শিল্পীদল

## সঙ্গীত
চলচ্চিত্রটির সঙ্গীত পরিচালনা করেছেন শওকত আলী ইমন।

## মূল্যায়ন
### বক্স অফিস
*বিচ্ছু বাহিনী* ২০০১ সালে মুক্তিপ্রাপ্ত বাংলাদেশী চলচ্চিত্রগুলোর মধ্যে *[[সুলতান (২০০১-এর চলচ্চিত্র)|সুলতান]]*-এর পর দ্বিতীয় সর্বোচ্চ ব্যবসাসফল চলচ্চিত্র।

### পুরস্কার ও মনোনয়ন

 
## তথ্যসূত্র

## বহিঃসংযোগ

* 
* 
বিষয়শ্রেণী:২০০১-এর চলচ্চিত্র
বিষয়শ্রেণী:২০০১-এর মারপিটধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:মাসুম পারভেজ রুবেল পরিচালিত চলচ্চিত্র
বিষয়শ্রেণী:মাসুম পারভেজ রুবেলের চিত্রনাট্য সংবলিত চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র
ম্যাথওয়ার্ল্ড

**ম্যাথওয়ার্ল্ড** হল এরিক ডব্লিউ. ওয়াইস্টাইনের একটি অনলাইনভিত্তিক সৃষ্টিকর্ম যা গণিতের রেফারেন্স হিসেবে স্বীকৃত। গণিতের বিশ্বকোষস্বরূপ এই অনলাইন রচনার সিংহভাগের কৃতিত্ব ওয়াইস্টাইনের। বর্তমানে এটি ওলফ্রাম রিসার্চ, ইনকর্পোরেটেড কর্তৃক স্পন্সরকৃত ও লাইসেন্স প্রাপ্ত। এর পূর্বে ন্যাশনাল সায়েন্স ফাউন্ডেশনের ন্যাশনাল সায়েন্স ডিজিটাল লাইব্রেরি যা ইউনিভার্সিটি অব ইলিনয় অ্যাট আর্বানা-শ্যাম্পেইনের অনুমোদিত তার মাধ্যমে ম্যাথওয়ার্ল্ডকে আংশিকভাবে অর্থায়ন করা হত।

## ইতিহাস
সাইটের নির্মাতা পদার্থবিজ্ঞান এবং জ্যোতির্বিজ্ঞানের ছাত্র এরিক ডব্লিউ ওয়াইস্টাইনের ছিল গাণিতিক অনুশীলনীর নোট লেখার অভ্যাস। ১৯৯৫ সালে তিনি তার নোটগুলো “এরিকস ট্রেজার ট্রোভ অব ম্যাথমেটিকস” নামে অনলাইনে দেন যেখানে গাণিতিক অনেক বিষয়ের উপর কয়েকশ পৃষ্ঠা/নিবন্ধ ছিল। ওয়েব জগতে এ সাইটটি গণিতের জন্য একটি একক বিশাল ভাণ্ডার বা সম্পদ হিসেবে জনপ্রিয় হয়ে ওঠে। ওয়াইস্টাইন ধারাবাহিকভাবে তার নোটগুলোর উন্নয়ন ঘটাতে থাকেন, এর পাশাপাশি তিনি অনলাইন পাঠকদের কাছ থেকে বিভিন্ন সংশোধন এবং তাদের মন্তব্যও গ্রহণ করতে থাকেন। ১৯৯৮ সালে তিনি সিআরসি প্রেসের সাথে একটি চুক্তি করার পর সাইটের বিষয়বস্তু "সিআরসি কনসাইজ এনসাইক্লোপিডিয়া অফ ম্যাথমেটিকস" শিরোনামে মুদ্রিত এবং সিডি-রম আকারে প্রকাশ করা হয়। তখন সাধারণ মানুষের জন্য ফ্রি অনলাইন সংস্করণ কেবল আংশিকভাবে উপলব্ধ ছিল। ১৯৯৯ সালে ওয়াইস্টাইন ওলফ্রাম রিসার্চ ইনকর্পোরেটেডের কাজে যোগদান করেন। ওলফ্রাম রিসার্চ ইনকর্পোরেটেড ম্যাথ ট্রেজার ট্রোভের নাম পরিবর্তন করে *ম্যাথওয়ার্ল্ড* রাখে এবং অ্যাক্সেস সীমাবদ্ধতা (সবার জন্য উন্মুক্ত করে দেওয়ার মাধ্যমে) ছাড়াই কোম্পানির ওয়েবসাইটে এটি হোস্ট করে।

## সিআরসি বিতর্ক ও মামলা
ম্যাথওয়ার্ল্ডের বিষয়বস্তু কেবল মুদ্রিত থাকার চুক্তিটি লঙ্ঘনের অভিযোগে ২০০০ সালে সিআরসি প্রেস ওলফ্রাম রিসার্চ ইনকর্পোরেটেড, এর প্রেসিডেন্ট স্টিফেন ওলফ্রাম এবং লেখক এরিক ওয়াইস্টাইনের বিরুদ্ধে মামলা দায়ের করে। আদালতের নিষেধাজ্ঞা অনুসারে সাইটটি বন্ধ করে দেওয়া হয়।

পরে আদালতের হস্তক্ষেপ ছাড়াই, ওলফ্রাম রিসার্চ ইনকর্পোরেটেড কর্তৃক অনির্দিষ্ট পরিমাণ অর্থ পরিশোধ এবং অন্যান্য বোঝাপড়ার শর্তে (স্টিপুলেশন) রাজী হওয়ার মাধ্যমে এই বিতর্কের অবসান ঘটে। আদালতের হস্তক্ষেপ ছাড়াই বাদী বিবাদীর নিজেদের মধ্যে আপসের মাধ্যমে বিবাদ নিরসনে যে বোঝাপড়া ও চুক্তি মার্কিন বিচার সংস্কৃতিতে তা স্টিপুলেশন নামে পরিচিত। যাইহোক এসব শর্তের মধ্যে ওয়েবসাইটের নিচে একটি কপিরাইট বিজ্ঞপ্তি অন্তর্ভুক্ত করা এবং মুদ্রিত বই আকারে ম্যাথওয়ার্ল্ড প্রকাশে সিআরসি প্রেসকে বড় ধরনের অধিকার প্রদানের বিষয়গুলো রয়েছে। এরপরে সাইটটি আবার জনসাধারণের জন্য বিনামূল্যে উপলব্ধযোগ্য হয়ে ওঠে।

এই ঘটনা অনলাইন প্রকাশনার জগতে শিরোনামের একটি ঢেউ তোলে। ম্যাথওয়ার্ল্ডের দুষ্প্রাপ্যতার পরিপ্রেক্ষিতে প্ল্যানেটম্যাথ প্রকল্পটির যাত্রা শুরু হয়েছিল।

## তথ্যসূত্র

## বহিঃসংযোগ
*
*Making MathWorld

বিষয়শ্রেণী:গণিত বিষয়ক ওয়েবসাইট
বিষয়শ্রেণী:মার্কিন শিক্ষামূলক ওয়েবসাইট
বিষয়শ্রেণী:মার্কিন অনলাইন বিশ্বকোষ
বিষয়শ্রেণী:উলফ্রাম গবেষণা
বিষয়শ্রেণী:গণিতের বিশ্বকোষ
ধরমপুর হিমাচল রেলওয়ে স্টেশন

**ধরমপুর হিমাচল রেলওয়ে স্টেশন** ভারতের হিমাচল প্রদেশের সোলান জেলার একটি ছোট রেল স্টেশন। স্টেশনটি ইউনেস্কো বিশ্ব ঐতিহ্যবাহী স্থানগুলোর অন্যতম কালকা―সিমলা রেলওয়েতে অবস্থিত। ধরমপুর রেলওয়ে স্টেশনটি সমুদ্রপৃষ্ঠ থেকে ১,৪৮২ মিটার (৪,৮৬২ ফুট) উচ্চতায় অবস্থিত। এটি আম্বালা রেল বিভাগের এখতিয়ারে ডিএমপি (DMP) রেল কোড বরাদ্দ করা হয়েছে। ৬১০ মিমি (২ ফুট) ন্যারো-গেজ কালকা-সিমলা রেলওয়ে দিল্লি-আম্বালা-কালকা রেলওয়ে কোম্পানি দ্বারা নির্মিত হয়ে, যা ১৯০৩ সালে চলাচলের জন্য উন্মুক্ত করা হয়েছিল। ১৯০৫ সালে লাইনটি ৭৬২ মিমি (২ ফুট ৬ ইঞ্চি) গেজে পুনরায় গেজ করা হয়।

## ট্রেনসমূহ
* কালকা সিমলা এনজি প্যাসেঞ্জার
* কালকা সিমলা রেল মোটর
* শিবালিক ডিলাক্স এক্সপ্রেস
* হিমালয়ান কুইন
* সিমলা কালকা প্যাসেঞ্জার

## তথ্যসূত্র

বিষয়শ্রেণী:সোলান জেলার রেলওয়ে স্টেশন
বিষয়শ্রেণী:আম্বালা রেলওয়ে বিভাগ
বিষয়শ্রেণী:ভারতের শৈলশহর
বিষয়শ্রেণী:কালকা–শিমলা রেল
বিষয়শ্রেণী:ভারতের পার্বত্য রেল পরিবহন
কলকাতার মসজিদ

থাম্ব|কলকাতার একটি বিখ্যাত মসজিদ
**কলকাতার মসজিদ** বলতে মূলত ভারতের কলকাতা শহরের মসজিদগুলোকে নির্দেশ করে।

কলকাতা ভারতের পূর্বাঞ্চলে অবস্থিত পশ্চিমবঙ্গ রাজ্যের রাজধানী। ৩০০ বছরের বেশি পুরনো এই শহরটি ১৯১১ সাল পর্যন্ত ব্রিটিশ ভারতের রাজধানী ছিলো। এই শহরে বহু গীর্জা, মন্দির ও মসজিদসহ বিভিন্ন ধর্মের উপাসনালয় রয়েছে। কলকাতায় মুসলিমদের আগমন ঘটে উনবিংশ শতাব্দীতে, তবে এই আগমনের গতি বৃদ্ধি পায় ১৮৫০ সালের পরবর্তী সময়ে বিহার এবং আগ্রা ও অওধের যুক্ত প্রদেশের অর্থনৈতিক মন্দার ফলে।

প্রায় ৪৫০ টি মসজিদ কলকাতা শহরে রয়েছে (ওয়ার্ড ১ থেকে ওয়ার্ড ৪১)। শহরের কেন্দ্রীয় অংশে জনঘনত্ব ও মুসলিমদের জনসংখ্যা সবচেয়ে বেশি। ***বিখ্যাত মসজিদগুলো হচ্ছে :***
# **[[বশরী শাহ মসজিদ]]** ৮ শেঠ পুকুর সড়কে অবস্থিত যা ১৮০৪ সালে নির্মিত। এটি কলকাতার প্রাচীনতম মসজিদ।
# **[[নাখোদা মসজিদ]]**, বড় বাজারের নিকটে জাকারিয়া স্ট্রিট ও রবীন্দ্র সরণী ক্রসিং এ অবস্থিত, যা ১৯২৬ সালে নির্মিত। একই এলাকায় আরো অনেক প্রাচীন ও সুন্দর সুন্দর মসজিদ রয়েছে। *অন্যান্য উল্লেখযোগ্য মসজিদগুলো হলো*;
# **[[টিপু সুলতান মসজিদ]]**;
# **[[রাজাবাজার, কলকাতা|রাজাবাজার]] বারী মসজিদ**;
# **কুলুটোলা ছোট মসজিদ**;
# **আহল্-এ-হাদিস মসজিদ** আলীমুদ্দীন স্ট্রিটের নিকটে মার্কুইস লেনে অবস্থিত;
# **হাবিব-উল-মসজিদ** রাফি আহমেদ কিদওয়াই সড়কে অবস্থিত;
# **মসজিদ-এ-মোহাম্মদী** পার্ক সার্কাসে অবস্থিত;
# **জুম্মা মসজিদ** যা মল্লিকবাজারে অবস্থিত;
# **লাল মসজিদ** কুলুটোলায় অবস্থিত একটি মসজিদ;
# **কারবালা মসজিদ** মেটিয়াবুরুজে অবস্থিত একটি শিয়া মসজিদ;
# **[[হাক্কানী আঞ্জুমান|হাক্কানী আঞ্জুমানের]] **দুটি **[[হাক্কানী মসজিদ]]** (মুর্শিদ আজানগাছী সাহেব দ্বারা প্রতিষ্ঠিতি) কলকাতা শহরে বিদ্যমান। একটি মসজিদ বাগমারীতে ও আরেকটি মানিকতলায় অবস্থিত যেখানে প্রতি বেলা নামাজের পর '''''হাক্কানি ওয়াজিফা''''' পড়ে শোনানো হয়।
# **আহমদিয়া মসজিদ** পার্ক সার্কাসের নিউ পার্ক স্ট্রিটে অবস্থিত।

সব বর্ধনশীল শহরের মত স্থানের অভাব কলকাতায় একটি বড় সমস্যা। বর্ধনশীল জনসংখ্যাকে পর্যাপ্ত সেবা দেওয়ার উদ্দেশ্যে বেশিরভাগ মসজিদগুলো সম্প্রসারণ করা হচ্ছে। মসজিদের কাঠামোগুলো পুরনো শৈলী থেকে নতুন শৈলীতে পরিবর্তন করার পাশাপাশি নির্মাণশৈলীর পরিবর্তনও আনা হচ্ছে।

১৯৪২ সালে কলকাতার শেষ মসজিদটি নির্মিত হয় (এন্টালিতে)।

## তথ্যসূত্র


বিষয়শ্রেণী:পশ্চিমবঙ্গের মসজিদ
বাবা কেন চাকর

**বাবা কেন চাকর** ১৯৯৭ সালে মুক্তিপ্রাপ্ত একটি বাংলাদেশী পারিবার কেন্দ্রিক নাট্য চলচ্চিত্র। চলচ্চিত্রটি পরিচালনা, চিত্রনাট্য ও প্রযোজনা লিখেছেন রাজ্জাক এবং কাহিনি ও সংলাপ লিখেছেন জামান আখতার। এতে কেন্দ্রীয় চরিত্রে অভিনয় করেছেন রাজ্জাক, এছাড়াও অন্যান্য চরিত্রে অভিনয় করেছেন ডলি জহুর, বাপ্পারাজ, অমিত হাসান ও আঞ্জুমান আরা শিল্পী সহ অন্যান্যরা। চলচ্চিত্রের খালিদ হাসান মিলুর গাওয়া "আমার মতো এত সুখী নয়তো কারও জীবন" গানটি রাজ্জাকের কর্মজীবনের অন্যতম সেরা গান হিসাবে বিবেচিত হয়।

## অভিনয়
* রাজ্জাক
* ডলি জহুর
* বাপ্পারাজ
* আঞ্জুমান আরা শিল্পী
* মিঠুন
* কাজল
* অমিত হাসান
* মজিদ বঙ্গবাসী
* শর্বরী দাসগুপ্ত
* আরিফুল হক
* হারুন
* আবুল হায়াত
* তুষার খান
* মর্জিনা
* তিথিয়া

## সংগীত

চলচ্চিত্রটির সুর ও সঙ্গীতায়োজন করেছেন বিশিষ্ট সংগীতজ্ঞ আলাউদ্দিন আলী এবং সবগুলো গান লিখেছেন মুহাম্মদ রফিকুজ্জামান।

## পুনঃনির্মাণ
চলচ্চিত্রটি ১৯৯৮ সালে একই নামে স্বপন সাহার পরিচালনায় ভারতে বাংলা ভাষায় পুনঃনির্মাণ করা হয়, যেখানে কেন্দ্রীয় চরিত্রে পুনরায় অভিনয় করেন রাজ্জাক।

## তথ্যসূত্র

## বহিঃসংযোগ
* 
*
হিউবার্ট ইনগ্রাহাম

**হিউবার্ট ইনগ্রাহাম** বা **হিউবার্ট এলেকজেন্ডার ইনগ্রাহাম** (জন্ম ৪ আগস্ট ১৯৪৭) একজন বাহামিয়ান রাজনিতীবিদ।যিনি ১৯৯২ এর আগস্ট থেকে ২০০২ এর মে মাস পর্যন্ত বাহামা দ্বীপপুঞ্জের প্রধানমন্ত্রী ছিলেন। এবং পরবর্তীতে ২০০৭ এর মে মাস থেকে ২০১২ এর মে মাস পর্যন্ত পুনরায় প্রধানমনন্ত্রীর দায়িত্বে ছিলেন। তিনি Free National movement Party(FNM) এর একজন সদস্য  ছিলেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহামীয় বিচারক
বিষয়শ্রেণী:ফ্রি ন্যাশনাল মুভমেন্টের রাজনীতিবিদ
বিষয়শ্রেণী:বাহামার অর্থমন্ত্রী
বিষয়শ্রেণী:বাহামার প্রধানমন্ত্রী
বিষয়শ্রেণী:উত্তর আবাকোর ব্যক্তি
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:২১শ শতাব্দীর বাহামীয় রাজনীতিবিদ
পাঠান

**পাঠান** বলতে নিচের যেকোনওটিকে নির্দেশ করা হতে পারে:

## নৃবিজ্ঞান
* পশতুন জাতি, আফগানিস্তান ও পাকিস্তানভিত্তিক একটি নৃগোষ্ঠী যাদেরকে ভারতীয় উপমহাদেশে "পাঠান" নামে নির্দেশ করা হতে পারে।

## ব্যক্তি
* ইরফান পাঠান, ভারতীয় জাতীয় দলের সাবেক ক্রিকেট খেলোয়াড়।
শিমলা রেলওয়ে স্টেশন

**সিমলা রেলওয়ে স্টেশন** ভারতের হিমাচল প্রদেশের সিমলায় অবস্থিত একটি ছোট রেল স্টেশন। স্টেশনটি ইউনেস্কো বিশ্ব ঐতিহ্যবাহী স্থান কালকা―সিমলা রেলওয়ের টার্মিনাস। সিমলা রেলওয়ে স্টেশনটি সমুদ্রপৃষ্ঠ থেকে  উচ্চতায় অবস্থিত। এটি আম্বালা রেল বিভাগের অধিভুক্ত এসএমএল-এর রেলওয়ে কোড বরাদ্দ করা হয়। ৬১০ মিমি (২ ফুট) চওড়া ন্যারো-গেজ কালকা-সিমলা রেলওয়ে দিল্লি-আম্বালা-কালকা রেলওয়ে কোম্পানি দ্বারা নির্মিত হয়েছিল এবং ১৯০৩ সালে যান চলাচলের জন্য উন্মুক্ত করা হয়েছিল।

## ইতিহাস
থাম্ব|বাম|সিমলা রেলস্টেশনের উপর থেকে সিমলার একাংশ।
স্টেশনটি ১৯০৩ সালে ব্যবহারের জন্য উন্মুক্ত করা হয়। মূলত, স্টেশন ভবনের দেয়ালগুলি কাঠ দিয়ে আর একটি ছাদ গ্যালভানাইজকৃত লোহার ছাদ দিয়ে তৈরি হয়। কিন্তু পরবর্তীতে ট্র্যাফিকবৃদ্ধির কারণে এটি পুনর্নির্মাণ করা হয়। ১৯২১ সালের পুনঃনির্মিত কাঠামোতে একটি নতুন দ্বিতল ইটের ম্যাসনারি (চুন মর্টারে প্লাস্টার করা) হিসেবে গড়ে তোলা হয়। এই ভবনে স্টেশন মাস্টারের অফিস, কর্মী এবং নিয়ন্ত্রণ অফিস, দুর্ঘটনা ত্রাণ ব্যবস্থা, ওয়েটিং রুম, টেলিগ্রাফ অফিস এবং আশ্রয়কেন্দ্রসহ বিভিন্ন কাজের জন্য ব্যবহার করা শুরু হয়। ১৯৪৪ সালে প্রবল তুষারপাতের কারণে প্ল্যাটফর্মের ছাদ ধসে পড়ার পর স্টেশন ভবন ও প্ল্যাটফর্মের উপর একটি নতুন ছাদ নির্মিত হয়।

১৯৮৬-৮৭ সালে স্টেশনটিকে এন্ড-টু-এন্ড প্ল্যাটফর্ম শেল্টার হিসেবে পুনর্বিকশিত করে তোলা হয়। তখন প্ল্যাটফর্মটি পুনরায় তৈরি করা হয় এবং পর্যটন তথ্য অফিস, রেলওয়ে টেলিফোন এক্সচেঞ্জ, প্ল্যাটফর্ম টিকেটিং অফিস, রিজার্ভেশন অফিস এবং ১০টি নতুন রিটায়ারিং রুম (প্রতিটি বড় জানালাবিশিষ্ট, যা দিয়ে উপত্যকার দৃশ্য উপভোগ করা যায়) স্থাপন করা হয় এবং নিচতলায় একটি ওয়েটিং হল যুক্ত করা হয়।

## প্রধান ট্রেন
* কালকা সিমলা এনজি প্যাসেঞ্জার
* কালকা সিমলা রেল মোটর
* শিবালিক ডিলাক্স এক্সপ্রেস
* হিমালয়ান কুইন
* সিমলা কালকা প্যাসেঞ্জার

## তথ্যসূত্র

বিষয়শ্রেণী:ভারতের রেলওয়ে টার্মিনাস
বিষয়শ্রেণী:কালকা–শিমলা রেল
বিষয়শ্রেণী:আম্বালা রেলওয়ে বিভাগ
বিষয়শ্রেণী:ভারতের পার্বত্য রেল পরিবহন
মাইকেল পেরেয়ো

**মাইকেল আলেক্সান্দ্রু পেরেয়ো লোপেস** (; জন্ম: ১১ জুলাই ১৯৯৮; **মাইকেল পেরেয়ো** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব রেয়াল এস্পানিয়া এবং হন্ডুরাস অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৫ সালে, পেরেয়ো হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
মাইকেল আলেক্সান্দ্রু পেরেয়ো লোপেস ১৯৯৮ সালের ১১ই জুলাই তারিখে হন্ডুরাসের সান পেদ্রো সুলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পেরেয়ো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরীয় ফুটবলার
বিষয়শ্রেণী:পুরুষ ফুটবল গোলরক্ষক
পিক ওয়াক

**'পিক ওয়াক**'  () পথচারীদের জন্য নির্মিত ঝুলন্ত সেতু যা সুইস আল্পসের দুটি পর্বত শৃঙ্গকে সংযুক্ত করেছে। এটি সুইজারল্যান্ডের ভো ক্যান্টনে সমুদ্রপৃষ্ঠ হতে  উপরে অবস্থিত এবং বারনিজ আল্পসের ডায়াব্লেরেটস স্তুপপর্বতের সে রুজ পর্বত শিখরের সাথে অন্য একটি চূড়ার সংযোগ ঘটিয়েছে। অন্য পর্বতচূড়ায় গ্লাসিয়ার ৩০০০ কোম্পানির দর্শনকেন্দ্র আছে। *সে রুজ* পর্বত *গ্লাসিয়ার ৩০০০*-এর দর্শনকেন্দ্রের চেয়ে প্রায়  বেশি উঁচু। *পিক ওয়াক* বিশ্বের প্রথম ঝুলন্ত সেতু যা দুটি পর্বত শৃঙ্গকে সংযুক্ত করেছে।

## নির্মাণ ইতিহাস
সুইজারল্যান্ডের বনিজেনের প্রতিষ্ঠান সেইলার এজি'র ইস্পাত এবং ধাতব নির্মাণ শাখা এই সেতুটি তৈরী করে। অধিক উচ্চতায় বায়ুমন্ডলের ঘনত্ব কম থাকা এবং খারাপ আবহাওয়ার কারণে সেতুটির নির্মাণ কাজে ব্যাহত হয়েছিল, গ্রীষ্মকালীন ঝড়ের কারণে নির্মাণ সামগ্রী পরিবহনে বিলম্ব হয়েছিল। ২০১৪ সালের ২৫ অক্টোবর, সেতুটির আনুষ্ঠানিক উদ্বোধন ও চলাচলের জন্য উন্মুক্ত করা হয়েছিল।

## বৈশিষ্ট্য
*পিক ওয়াক*  দীর্ঘ,  প্রশস্ত এবং ১৫% ঢালসহ  উচ্চ। সেতুটির চারটি মূল সহায়ক ইস্পাতের মোটা তার রয়েছে যা ১২০ টন ওজন ধারণ করতে পারে। সেতুটি পাথরের ২০টি খন্ড দিয়ে নোঙ্গর করা হয়েছে।  স্থাপত্যবিদরা সেতুর নকশা করার ক্ষেত্রে  বাতাসের চরম গতিবেগকে বিবেচনায় নিয়েছিল। *পিক ওয়াক* থেকে মোঁ ব্লঁ (আল্পসের সর্বোচ্চ স্থান), ম্যাটারহর্ন, মঙ্ক, জংফ্রাউ এবং আইগার পর্বত দেখা যায়। সেতুর একটি আংশিক কাচের মেঝে রয়েছে যা এর মধ্য দিয়ে নিচে দেখা যায়। উপরন্তু, এটি সমুদ্রপৃষ্ঠের  উপরে নির্মিত টিটলিস ক্লিফ ওয়াকের পরে বিশ্বের দ্বিতীয় সর্বোচ্চ ঝুলন্ত সেতু।
## তথ্যসূত্র

## বহিঃসংযোগ

* 
* ভ্রমণ ব্লগার পর্যালোচনা (জার্মান ভাষায়)

বিষয়শ্রেণী:ঝুলন্ত সেতু
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সুইজারল্যান্ডের দর্শনীয় স্থান
বাঘ স্ট্যালিয়নস

**বাঘ স্ট্যালিয়নস** () একটি পাকিস্তানি পেশাদার টি-টোয়েন্টি ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিযোগিতা করে। মূলত প্রাথমিকদিকে শাদাব খানকে দলটির অধিনায়ক হিসেবে নিয়োগ করা হলেও পরে জাতীয় দলের সফর থাকায় শাদাব খানের জায়গায় শান মাসুদ অধিনায়কের দায়িত্ব গ্রহণ করেন। দলটির কোচ আবদুল রেহমান এবং এটি বাঘের প্রতিনিধিত্ব করছে, যা বাঘ জেলার প্রধান শহর এবং সদর জেলা।

## তথ্যসূত্র

বিষয়শ্রেণী:কাশ্মীর
বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:ক্রিকেট দল
বিষয়শ্রেণী:কাশ্মীর প্রিমিয়ার লিগ
বিষয়শ্রেণী:আজাদ কাশ্মীর
বিষয়শ্রেণী:পাকিস্তানের ক্রিকেট দল
কালকা রেলওয়ে স্টেশন

**কালকা রেলওয়ে স্টেশন**টি দিল্লি-কালকা লাইনের উত্তর টার্মিনাস এবং ইউনেস্কো বিশ্ব ঐতিহ্যবাহী স্থান কালকা―সিমলা রেলওয়ের সূচনা বিন্দু। এটি ভারতের হরিয়ানা রাজ্যে অবস্থিত। এটি কালকা এবং সিমলায় যাওয়া যাত্রীদের পরিষেবা দিয়ে থাকে।

## রেল স্টেশন
কালকা রেলওয়ে স্টেশনটি সমুদ্রপৃষ্ঠ থেকে ৬৫৮ মিটার (২,১৫৯ ফুট) উচ্চতায় অবস্থিত। এটি আম্বালা রেল বিভাগের এখতিয়ারে কেএলকে (KLK) রেল কোড বরাদ্দ করা হয়।

## ইতিহাস
দিল্লি―পানিপথ―আম্বালা―কালকা লাইন ১৮৯১ সালে খোলা হয়।

৬১০ মিমি (২ ফুট) চওড়া ন্যারো-গেজ কালকা-সিমলা রেলওয়ে দিল্লি―পানিপথ―আম্বালা―কালকা রেলওয়ে কোম্পানি দ্বারা নির্মিত হয় এবং ১৯০৩ সালে তা চলাচলের জন্য উন্মুক্ত করা হয়। [৩] ১৯০৫ সালে লাইনটি ৭৬২ মিমি (২ ফুট ৬ ইঞ্চি) প্রশস্ত ন্যারো গেজে পুনরায় গেজ করা হয়।

## বিদ্যুতায়ন
চন্ডীগড়-কালকাতে ১৯৯৯-২০০০ সালে বিদ্যুৎ পৌঁছে দেওয়া হয়।

## লোকো শেড
কালকার জেডডিএম-৩ এবং জেডডিএম-৫ ন্যারো গেজ ডিজেল লোকো রক্ষণাবেক্ষণের জন্য একটি ন্যারো গেজ ডিজেল শেড রয়েছে।

## সুবিধা
কালকা রেল স্টেশনে দুটি ডাবল বেডযুক্ত নন-এসি রিটায়ারিং রুম এবং একটি চার শয্যার ডরমিটরি রয়েছে। এখানে একটি কম্পিউটারাইজড রিজার্ভেশন অফিস, নিরামিষ এবং আমিষ হালকা নাস্তার স্থান এবং বইয়ের স্টল রয়েছে।

### প্লাটফর্ম
৮ টি প্লাটফর্ম রয়েছে। ৪টি দূরপাল্লার ও ৪টি সিমলা ন্যারো পথের। যেখানে দূরপাল্লার প্লাটফর্মের শেষ , সেখানেই ন্যারো পথের প্লাটফর্মের শুরু।

## ট্রেন

### কালকা মেইল
কালকা মেইল (নম্বর ১ আপ/ ২ ডাউন) ১৯৬৬ সালে হাওড়া এবং দিল্লির মধ্যে যাতায়াত শুরু করে এবং তারপরে ১৮৯১ সালে দিল্লি থেকে কালকা পর্যন্ত এর যাত্রাপথ আরও প্রসারিত হয়। উভয় টার্মিনাল স্টেশনে ভাইসরয় এবং অন্যান্য উচ্চপদস্থ কর্মকর্তাদের গাড়ি যেন তাদের রেল কোচের পাশে পৌঁছাতে পারে, তার জন্য অভ্যন্তরীণ ক্যারেজওয়ে ছিল। হাওড়া ক্যারেজওয়ে এখনও ব্যবহৃত হয় এবং প্ল্যাটফর্ম ৮ এবং ৯ এর মধ্যে চলে, তবে কালকার ক্যারেজওয়েটি একটি প্ল্যাটফর্মে পরিবর্তিত হয়।

### অন্যান্য ট্রেন সমূহ

* কাটরা - কালকা এক্সপ্রেস
* একতা এক্সপ্রেস (ভিওয়ানি , হরিয়ানা থেকে)
* দিল্লি কালকা শতাব্দী এক্সপ্রেস 
* শিরডি কালকা সুপারফাস্ট এক্সপ্রেস
* আম্বালা কালকা এক্সপ্রেস
* দিল্লি কালকা এক্সপ্রেস

## তথ্যসূত্র

## বহিঃসংযোগ
*কালকার ট্রেনসমূহ

বিষয়শ্রেণী:আম্বালা রেলওয়ে বিভাগ
বিষয়শ্রেণী:ভারতের শৈলশহর
বিষয়শ্রেণী:১৮৯১-এ ভারতে চালু রেলওয়ে স্টেশন
বিষয়শ্রেণী:হরিয়ানার রেলওয়ে স্টেশন
বিষয়শ্রেণী:কালকার পরিবহন
বিষয়শ্রেণী:পাঞ্চুকলা জেলার রেলওয়ে স্টেশন
বিষয়শ্রেণী:কালকা–শিমলা রেল
বিষয়শ্রেণী:ভারতের পার্বত্য রেল পরিবহন
তুর্কি বর্ণমালা

**তুর্কি বর্ণমালা** () হলো লাতিন-ভিত্তিক একটি অশব্দীয় লিখন পদ্ধতি যা মূলত তুর্কি ভাষার জন্য ব্যবহার করা হয়। অতিরিক্ত ৬টি বর্ণসহ (Ç, Ğ, I, İ, Ö, Ş এবং Ü) এই বর্ণমালায় মোট ২৯টি অক্ষর বিদ্যমান। তুর্কি ধ্বনিতত্ত্বের উপর ভিত্তি করে এই বর্ণমালাটি তৈরি করা হয়েছে। ১৯২৮ সালে মুস্তাফা কেমাল আতাতুর্ক তাঁর বিভিন্ন সংস্কারমূলক কর্মসূচির অংশ হিসাবে পুরাতন উসমানীয় লিপিকে আধুনিক এই লিখন পদ্ধতি দ্বারা প্রতিস্থাপন করেন। একটি আইন জারির মাধ্যমে ১৯২৯ সালের পহেলা জানুয়ারি থেকে তুরস্কের সকল সরকারি কাজে এই লিপির ব্যবহার বাধ্যতামূলক করা হয়। সেই থেকে এটি তুর্কি ভাষার জন্য ব্যবহৃত প্রধান এবং সবচেয়ে বেশি প্রচলিত লিখন পদ্ধতি।

## বর্ণ

#### বিঃদ্রঃ
* তুর্কি ভাষার স্থানীয় শব্দের ক্ষেত্রে Q, W এবং X, এই তিনটি বর্ণের কোনো ব্যবহার নেই। এই তিনটি বর্ণকে যথাক্রমে "K", "V" এবং "Ks" দ্বারা প্রতিস্থাপন করে দেওয়া হয়। শুধুমাত্র অল্প কিছু ক্ষেত্রে অন্য ভাষা থেকে পাওয়া কৃৃৃতঋণ শব্দের ক্ষেত্রে এই বর্ণগুলো প্রতিস্থাপন না করে সরাসরি ব্যবহার করা হয়।
* B ও P বর্ণ দুটি শব্দের প্রথমে ও মাঝে স্বতঃস্ফূর্তভাবে ব্যবহৃত হলেও শব্দের শেষে B বর্ণটির ব্যবহার ও উচ্চারণ পরিবর্তিত হয়ে P হয়ে যায়। যেমন: আরবি "রজ**ব**", তুর্কি ভাষায় হবে "রেচে**প**" (Rajab ~ Recep)। একইভাবে, D ও T বর্ণ দুটিও একই নিয়মে শব্দে বসে, এবং শব্দের শেষে D একই নিয়মে পরিবর্তিত হয়ে T হয়ে যায়। যেমন: আরবি "আহমে**দ**", তুর্কি ভাষায় হবে "আহমে**ত**" (Ahmed ~ Ahmet)।
* "Ğ" একটি বিশেষ বর্ণ যা শুধুমাত্র তুর্কীয় ভাষাসমূহতেই দেখা যায়। বাংলায় এটি "য়" এর অত্যন্ত নিকটবর্তী। অনেকেই এটিকে "গ" ভেবে ভুল করেন। যেমন- পুর্বে অধিকাংশ সংবাদ মাধ্যমে "Erdoğan" নামটিকে বাংলায় "এরদোগান" লিখে ভুল করা হয়েছিল। এর সঠিক উচ্চারণ: এর্দোআন্‌ ~ এরদোয়ান। 
* K এবং H উভয় বর্ণের সাধারণ নাম "হা" বা "হে"। উচ্চারণের জটিলতার ফলে এমনটা হয়েছে। তবে বর্তমানে আধুনিক প্রমিত তুর্কিতে উভয় বর্ণের জন্য আলাদা নাম ও উচ্চারণ বিদ্যমান।

এছাড়াও তুর্কি বর্ণমালায় সার্কামফ্লেক্স-যুক্ত â, î ও û ব্যবহার করা হয়। আ-ধ্ব-ব'তে এর মান যথাক্রমে [aː], [iː] এবং [uː]। বাংলায় এগুলোকে দীর্ঘস্বর (আ, ঈ, ঊ) বলা হয়। নিয়মিত ব্যবহার হলেও এগুলো তুর্কি বর্ণমালার অংশ নয়। এগুলোর নাম দীর্ঘস্বর হলেও প্রকৃত পক্ষে বাংলা ধ্বনিতত্ত্বে কোনো দীর্ঘস্বর নেই। প্রতিবর্ণীকরণের সময় â এর পরিবর্তে "আ", î এর পরিবর্তে "ই" ও û এর পরিবর্তে "উ" লেখা হয়।

## আরও দেখুন
* উসমানীয় তুর্কি বর্ণমালা
* লাতিন লিপি
* বাংলার রোমানীকরণ

## তথ্যসূত্র

বিষয়শ্রেণী:তুর্কি ভাষা
বিষয়শ্রেণী:লাতিন বর্ণমালা
বিষয়শ্রেণী:বানান সংস্কার
বিষয়শ্রেণী:আরবি রোমানীকরণ
বিষয়শ্রেণী:১৯২৮-এ প্রবর্তিত লিখন পদ্ধতি
বার্মিংহাম বিশ্ববিদ্যালয়

**বার্মিংহাম বিশ্ববিদ্যালয়** (অনানুষ্ঠানিকভাবে বার্মিংহাম ইউনিভার্সিটি) যুক্তরাজ্যের বার্মিংহামের এজবাস্টনে অবস্থিত একটি সরকারি গবেষণা বিশ্ববিদ্যালয়। এটি ১৯০০ সালে বার্মিংহামের কুইন্স কলেজ (১৮২৫ সালে বার্মিংহাম স্কুল অব মেডিসিন অ্যান্ড সার্জারি হিসাবে প্রতিষ্ঠিত) ও মেসন সায়েন্স কলেজের (স্যার জোসিয়াহ ম্যাসন কর্তৃক ১৮৭৫ সালে প্রতিষ্ঠিত) উত্তরাধিকারী হিসাবে এটির রাজকীয় সনদ লাভ করে, এটি প্রথম ইংরেজি নাগরিক বা 'রেড ব্রিস্ক' বিশ্ববিদ্যালয় হিসাবে নিজস্ব রাজকীয় সনদ গ্রহণ করবে। এটি ব্রিটিশ গবেষণা বিশ্ববিদ্যালয়ের রাসেল গ্রুপ এবং গবেষণা বিশ্ববিদ্যালয়ের আন্তর্জাতিক নেটওয়ার্ক ইউনিভার্সিটিস ২১ উভয়েরই প্রতিষ্ঠাতা সদস্য।

মোট শিক্ষার্থীদের মধ্যে ২৩,১৫৫ জন স্নাতক ও ১২,৬০৫ জন স্নাতকোত্তর শিক্ষার্থী রয়েছে, যা বিশ্ববিদ্যালয়টিকে যুক্তরাজ্যের ৭ম বৃহত্তম (১৬৯ টির মধ্যে) বিশ্ববিদ্যালয় পরিণত করে। গবেষণা অনুদান ও চুক্তি থেকে ১৪০.৪ মিলিয়ন ইউরো সহ প্রতিষ্ঠানের বার্ষিক আয় ২০১৯-২০ শিক্ষাবর্ষের জন্য ৭৩৭.৩ মিলিয়ন ইউরো ছিল, যার মধ্যে ৬৬৭.৪ মিলিয়ন ইউরো ব্যয় হয়।

বিশ্ববিদ্যালয়টি বার্বার ইনস্টিটিউট অব ফাইন আর্টস, ভ্যান গখ, পিকাসো ও মোনের আবাসন কাজ; শেক্সপিয়ার ইনস্টিটিউট; ক্যাডবেরি রিসার্চ লাইব্রেরি, মধ্য প্রাচ্যের পাণ্ডুলিপির মিংনা সংগ্রহের কেন্দ্র; ল্যাপওয়ার্থ মিউজিয়াম অব জিওলজি; এবং শহরের অনেক জায়গা থেকে ১০০ মিটার উচু দৃশ্যমান একটি বিশিষ্ট ল্যান্ডমার্ক জোসেফ চেম্বারলাইন মেমোরিয়াল ক্লক টাওয়ারের আবাসস্থল। বিশ্ববিদ্যালয়ের শিক্ষাবিদ ও প্রাক্তন ছাত্রদের মধ্যে সাবেক ব্রিটিশ প্রধানমন্ত্রী নেভিল চেম্বারলাইন ও স্ট্যানলি বাল্ডউইন, ব্রিটিশ সুরকার স্যার এডওয়ার্ড এলগার এবং এগারোজন নোবেল বিজয়ী রয়েছে।

## তথ্যসূত্র

বিষয়শ্রেণী:বার্মিংহাম বিশ্ববিদ্যালয়
বিষয়শ্রেণী:বার্মিংহাম, ওয়েস্টমিডল্যান্ডসের ভবন ও স্থাপনা
বিষয়শ্রেণী:১৯০০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বার্মিংহাম, ওয়েস্ট মিডল্যান্ডসের ইতিহাস
বিষয়শ্রেণী:রাসেল গ্রুপ
বিষয়শ্রেণী:১৯০০-এ ইংল্যান্ডে প্রতিষ্ঠিত
বিষয়শ্রেণী:২০শ শতাব্দীতে প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বিশ্ববিদ্যালয় যুক্তরাজ্য
ডেলিয়াস বারিন্ডা

**ডার্ক জেজেবেল**(বৈজ্ঞানিক নাম: *Delias berinda(Moore)*) এক প্রজাতির মাঝারি আকারের প্রজাপতি, যাদের মুল শরীর আর ডানা কালো এবং হলুদ বর্ণ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
## উপপ্রজাতি
ভারতে প্রাপ্ত ডার্ক জেজেবেল এর উপপ্রজাতি হল- 

* *Delias berinda boyleae* (Butler, 1885) – Himalayan Dark Jezebel
* *Delias berinda berinda* (Moore, 1872) – Patkai Dark Jezebel

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৭২-এ বর্ণিত প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
আরহোপালা ওনিয়া

**ল্যাকলাস্টার ওকব্লু**(বৈজ্ঞানিক নাম: *Arhopala oenea (Hewitson)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত। এই প্রজাতি হিউইটসনের ডাল ওকব্লু (Hewitson's Dull Oakblue) নামেও পরিচিত।

## বিস্তার
ইন্দোমালয় (সিকিম, বার্মা, আসাম, নেপাল, ইন্দো চীন, হাইনান, ইউনান) এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** নীলচে বেগুনি বর্নের (violet blue) এবং সামনের ডানার কোস্টাল, এপিকাল এবং টার্মিনাল অংশজুড়ে ১.৫ মিলিমিটার চওড়া কালচে বাদামী অথবা কালো বর্ডার বর্তমান। পিছনের ডানার কোস্টাল, এপিকাল এবং টার্মিনাল অঙ্গশজুড়ে থাকা বর্ডার অধিক চওড়া। পিছনের ডানা লেজযুক্ত। 

**ডানার নিম্নতল** ঘোলাটে বাদামী (mud brown) এবং কালচে বাদামী দাগ-ছোপ-বন্ধনী যুক্ত। উক্ত দাগ-ছোপ এবং বন্ধনী ফ্যাকাশে হলুদ রেখা দ্বারা পরিবেষ্ঠিত। সামনের ডানায় ডিসকাল বন্ধনী উপরের প্রান্তে বক্র অথবা বাঁকানো (curved)। সেল এর ভিতরে একটি ছোট কালচে ছোপ দেখা যায়। পিছনের ডানায় বেসাল এবং সাব-বেসাল অংশে কয়েকটি ছোট ছোপ বিদ্যমান। ডিসকাল বন্ধনিস্থ ছোপগুলির মধ্যে সর্বপরি ছোপদুটি বন্ধনী থেকে বিচ্যুত (dislocated)।

### স্ত্রী
ডানার উপরিতলের মূল বর্ন কালচে বেগুনি। সামনের ডানায় কিছুটা সীমিত অংশে (বেসাল এবং ডিসকাল অংশের প্রথম ভাগ) পুরুষ প্রকার অপেক্ষা হালকা নীলচে বেগুনি বর্নযুক্ত। পিছনের ডানায় শুধুমাত্র সেল এর অভ্যন্তর এবং তার আশেপাশের অংসটুরু হালকাস নীলচে বেগুনী বর্নের।

## আচরণ
জঙ্গল, জঙ্গলের কিনারা এবং জঙ্গলের ছায়াছন্ন নালাগুলি এবং ফাঁকা অংশে কম থেকে মাঝারি উচ্চতায় এদের দেখা মেলে। অন্যান্য ওকব্লু প্রজাতির ন্যায় এরা আঞ্চলিক অথবা স্থানিক (territorial) এবং সামান্য দৈর্ঘের সীমার মধ্য ঘোরাফেরা করে। পার্বত্য জঙ্গলে ৬৫০-১৫০০ মিটার উচ্চতায় মে মাস এবং সেপ্টেম্বর থেকে ডিসেম্বর মাসে দের বিচরন লক্ষ্য করা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:১৮৬৯-এ বর্ণিত প্রজাপতি